Horoscoop AstroClick Travel - Astrodienst Gastgebruiker u1362555439
27-okt-2016, 19:07 UT/GMT
Horoscoop voor: Jaya Bhavani Mike Bloomberg [Adb] Schaalbare Google Map
for Mike Bloomberg [Adb], 14 feb 1942, 15:40, Brighton, MA (US) 1 Samuel 19 — Wagtoring AANLYN BIBLIOTEEK
Saul haat Dawid nog steeds (1-13)
Dawid vlug vir Saul (14-24)
+1Sa 18:9; Spr 27:4
+1Sa 18:1; Spr 18:24
+1Sa 20:9, 13; Spr 17:17
+Ps 59:opskrif; 59:3
Of “huisgod; afgod”.
2004/6/1, bl. 29
Of “in sy onderklere”.
1 Sam. 19:11Sa 18:9; Spr 27:4
1 Sam. 19:21Sa 18:1; Spr 18:24
1 Sam. 19:31Sa 20:9, 13; Spr 17:17
1 Sam. 19:11Ps 59:opskrif; 59:3
19 Saul het later vir sy seun Joʹnatan en al sy knegte gesê dat hy Dawid wil doodmaak.+ 2 Maar omdat Saul se seun Joʹnatan lief was vir Dawid,+ het hy vir Dawid gesê: “My pa, Saul, wil jou laat doodmaak. Jy moet môreoggend asseblief baie versigtig wees. Gaan soek ’n skuilplek en kruip daar weg. 3 Ek sal uitgaan en langs my pa in die veld gaan staan waar jy sal wees. Ek sal met my pa oor jou praat, en as ek enigiets uitvind, sal ek jou beslis vertel.”+
4 Joʹnatan het dus vir sy pa, Saul, goeie dinge oor Dawid gesê.+ Hy het vir hom gesê: “Die koning moenie teen sy kneg Dawid sondig nie, want hy het nie teen u gesondig nie, en wat hy vir u gedoen het, was voordelig vir u. 5 Hy het sy lewe gewaag om die Filistyn+ dood te maak, en Jehovah het toe ’n groot oorwinning* vir die hele Israel gegee. U het dit gesien, en u was baie bly daaroor. Hoekom sou u dan teen ’n onskuldige man sondig en Dawid sonder rede laat doodmaak?”+ 6 Saul het na Joʹnatan geluister, en Saul het gesweer: “So waar as wat Jehovah lewe, hy sal nie doodgemaak word nie.” 7 Daarna het Joʹnatan Dawid geroep en vir hom alles vertel. Toe het Joʹnatan Dawid na Saul toe gebring, en hy het hom gedien soos voorheen.+
8 Ná verloop van tyd het daar weer oorlog uitgebreek, en Dawid het teen die Filistyne gaan veg en hulle met ’n groot slagting doodgemaak, en hulle het voor hom gevlug.
9 En ’n slegte gees van Jehovah het oor Saul gekom+ toe hy in sy huis met sy spies in sy hand gesit het terwyl Dawid op die harp gespeel het.+ 10 Saul het Dawid met die spies teen die muur probeer vaspen, maar hy het van Saul af weggekom, en die spies het in die muur vasgesteek. Dawid het daardie nag gevlug. 11 Saul het later manne na Dawid se huis gestuur om dit dop te hou en om Dawid in die oggend dood te maak,+ maar Dawid se vrou Migal het vir hom gesê: “As jy nie vanaand vlug nie, sal jy môre dood wees.” 12 Migal het Dawid onmiddellik deur die venster laat afsak sodat hy kon ontsnap. 13 Migal het die terafim-beeld* geneem en dit op die bed gesit, en sy het ’n net van bokhaar op die plek gesit waar sy kop sou wees, en sy het dit met ’n kleed toegemaak.
14 Saul het toe manne gestuur om Dawid te gaan haal, maar sy het gesê: “Hy is siek.” 15 Toe het Saul die manne teruggestuur om Dawid te sien en vir hulle gesê: “Bring hom met bed en al na my toe, sodat ek hom kan laat doodmaak.”+ 16 Toe die manne inkom, was die terafim-beeld* op die bed en ’n net van bokhaar op die plek waar sy kop sou wees. 17 Saul het vir Migal gevra: “Hoekom het jy my so bedrieg en my vyand+ laat wegkom?” Migal het vir Saul gesê: “Hy het vir my gesê: ‘Laat my gaan, anders maak ek jou dood!’”
18 Intussen het Dawid gevlug en by Samuel in Rama+ aangekom. Hy het hom alles vertel wat Saul aan hom gedoen het. Toe het hy en Samuel na Najot gegaan en daar gebly.+ 19 Ná verloop van tyd het Saul gehoor dat Dawid in Najot in Rama is. 20 Saul het dadelik manne gestuur om Dawid te gaan haal. Toe hulle sien hoe die ouer profete onder Samuel se leiding profeteer, het die gees van God oor Saul se manne gekom, en hulle het hulle ook soos profete begin gedra.
21 Toe hulle Saul daarvan vertel, het hy onmiddellik ander manne gestuur, en hulle het hulle ook soos profete begin gedra. Daarom het Saul ’n derde groep manne gestuur, en hulle het hulle ook soos profete begin gedra. 22 Uiteindelik het hy ook na Rama gegaan. Toe hy by die groot reënput in Segu kom, het hy gevra: “Waar is Samuel en Dawid?” Hulle het geantwoord: “Daar in Najot+ in Rama.” 23 Toe Saul op pad was na Najot in Rama, het die gees van God ook oor hom gekom, en terwyl hy gestap het, het hy hom al die pad soontoe soos ’n profeet gedra. 24 Hy het ook sy klere uitgetrek en hom soos ’n profeet voor Samuel gedra, en hy het die hele dag en die hele nag kaal* daar gelê. Daarom sê hulle: “Is Saul ook een van die profete?”+